રશિયાના સુરક્ષાપ્રધાનનું કહેવું છે કે આ ત્રણ લાખ સૈનિક ૩૬,૦૦૦ મિલિટરી વિહિકલ, 1000 પ્લેન અને 80 વોરશિપની સાથે અત્યાર સુધીની સૌથી મોટી ડ્રિલ હશે. તેમણે કહ્યું કે તમે કલ્પના કરો કે એક સાથે 36,000 મિલિટરી ગાડીઓ ચાલી રહી હોય જે દરેક પરિસ્થિતિનો સામનો કરવા માટે તૈયાર છે. એ ઉપરાંત સમુદ્રમાં પણ રશિયા કંઈ કેટલાંય જહાજો લાવશે, જેમાં કલિબર મિસાઇલ લાગેલી હશે, જેનો ઉપયોગ સીરિયામાં કરવામાં આવ્યો હતો.